कंपनी ने जारी बयान में कहा कि वैश्विक समूह ‘सिमलेस एलायंस’ में वनवेब, एयरबस, डेल्टा और स्प्रिंट जैसी कंपनियां शामिल हैं। ये सभी मिलकर उड़ान के दौरान भी उपभोक्ताओं को तेज स्पीड वाली इंटरनेट सेवा मुहैया कराने के लिए सैटेलाइट प्रौद्योगिकी का इस्तेमाल करेंगे। एयरटेल ने कहा, ‘‘एयरटेल सिमलेस एलायंस में शामिल हुआ है जो दूरसंचार कंपनियों को विमानों के केबिन तक सेवा देने में सशक्त बना मोबाइल एवं विमानन कंपनियों के लिए नवाचार के नये युग की शुरुआत करेगा।’’ इस वैश्विक मुहिम की बार्सिलोना में घोषणा की गई।